
                                        I. DISPOZIȚI GENERALE

Asociația de dezvoltare intercomunitară Nord-Vest Nistru, în continuare – Asociația, este o asociație nonprofit, apolitică, cu statut de persoană juridică, înființată, în condițiile legii, de membrii sus-menționați, în vederea realizării în comun a proiectelor de dezvoltare de interes local sau regional, precum și în vederea  furnizării/prestării în comun a serviciilor publice.
1. Denumirea deplină a asociației este Asociația de dezvoltare intercomunitară „Nord-Vest Nistru”. Denumirea prescurtată a asociației este: ADI.
2. Sediul Asociației este or.Otaci str. Valeri Gaiciuc 18 . Sediul Asociației va putea fi schimbat
  în orice alt loc aflat în raza unităților administrativ-teritoriale membre, în baza hotărârii Adunării generale sau a Consiliului Asociației.
4.     Durata de activitate a Asociației este nelimitată.
I. SCOPUL ȘI OBIECTIVELE ASOCIAȚIEI
5. Asociația se constituie  în scopul realizării în comun a unor proiecte de dezvoltare de interes local sau regional, destinate inclusiv înființării, modernizării și/sau dezvoltării infrastructurii tehnico-edilitare a localităților, precum și în scopul înființării, organizării, funcționării, monitorizării și gestionării în comun a serviciilor publice în raza de competență a unităților administrativ-teritoriale membre.
6. Membrii Asociației declară că interesul comun ce stă la baza constituirii Asociației este interesul general al locuitorilor din cadrul unităților administrativ- teritoriale membre pentru îmbunătățirea calității Serviciilor publice locale în condițiile unor tarife care să respecte limitele de suportabilitate ale populației, precum și creșterea capacității de atragere a fondurilor pentru finanțarea investițiilor necesare dezvoltării localităților.
7. În activitatea sa, Asociația realizează următoarele obiective:
a) atragerea de fonduri şi implementarea proiectelor de dezvoltare de interes local și regional;
b) dezvoltarea integrată și durabilă a teritoriului tuturor unităților administrativ- teritoriale membre ale Asociației;
c) asigurarea unei planificări a investițiilor teritoriale integrate și durabile;
d) dezvoltarea infrastructurii și a obiectivelor de dezvoltare de interes comun;
e) îmbunătățirea, modernizarea și dezvoltarea infrastructurii tehnico-edilitare aferente serviciilor  publice, în scopul realizării acestora într-o concepție unitară și corelată cu planurile de dezvoltare economico-socială a localităților, de amenajare a teritoriului, urbanism și mediu;
f) identificarea oricăror acțiuni vizând creșterea oportunităților de finanțare a proiectelor de investiții  publice;
g) monitorizarea derulării proiectelor de investiții publice;
h) aprobarea strategiei de dezvoltare a serviciilor publice;
i) constituirea unei interfețe pentru discuții și crearea unui partener activ pentru autoritățile administrației publice locale în ceea ce privește aspectele de dezvoltare și de gestiune a serviciilor publice, în scopul de a coordona politicile și acțiunile de interes intercomunitar
8. Pentru realizarea obiectivelor Asociației, fondatorii/membrii mandatează Asociația să execute, pe seama și în numele lor, următoarele drepturi și obligații legale de servicii publice locale:
a) să elaboreze și să aprobe strategia de dezvoltare a serviciilor publice, care conține planul de investiții pe termen scurt, mediu și lung;
b) înființarea, organizarea și monitorizarea funcționării serviciilor publice, în condițiile legii;
c) administrarea sistemelor publice ca parte a infrastructurii tehnico-edilitare a unităților administrativ- teritoriale membre;
d) elaborarea și aprobarea Studiului de oportunitate în vederea identificării formei optime de gestiune a serviciilor publice;
e)  elaborarea și aprobarea caietului de sarcini și a regulamentului consolidat și armonizat pentru întreaga arie de furnizare/prestare a serviciilor publice; 
f) elaborarea și aprobarea documentaței de atribuire a contractului de delegare a gestiunii, care va include obligatoriu   proiectul contractului și anexele obligatorii la acesta;
g)  încheirea contractului de delegare a gestiunii cu operatorii , în numele și pe seama unităților administrativ-teritoriale membre implicate, care vor avea împreună calitatea de delegatar; în funcție de specificul activităților care compun Servicii publice, delegatar pot fi toți membrii Asociației 
pentru toate activitățile sau numai o parte din acestea pentru anumite activități;
h) monitorizarea executării contractului de delegare încheiat cu operatorii și informarea regulată a membrilor săi despre aceasta;
i) aprobarea unei politici tarifare coerente la nivelul întregii arii de furnizare/prestare a serviciilor publice prevăzute în contractul de delegare;
j) urmărirea îndeplinirii obligațiilor asumate de operatori, îndeosebi în ceea ce privește realizarea indicatorilor de performanță, executarea lucrărilor încredințate operatorilor și calitatea serviciilor publice furnizate utilizatorilor, potrivit mandatului primit și în conformitate cu prevederile contractuale, aplicarea penalităților contractuale.
     9.     Pentru realizarea obiectivelor, Asociația se va implica în activități precum: 
                   a) conceperea și derularea de proiecte de dezvoltare locală, cu finanțare proprie ori finanțări publice sau private, interne sau externe;
 b) organizarea de simpoziume, programe, cursuri de formare/ calificare specializare, strategii de pregătire, perfecționare, mese rotunde, ateliere de    studiu cu participare internă și externă;
c)   organizarea de târguri, expoziții, concursuri sau alte activități similare;
d)  colaborarea și sprijinirea cooperării cu instituțiile administrației europene, centrale și locale în vederea susținerii și încurajării dezvoltării locale și metropolitane;
e)  cercetări și analize;
f)  conferințe, dezbateri publice, seminare, școli de vară, expoziții, campanii, workshop-uri, simpoziume, programe de administrație publică locală, 
                                                 
      programe europene, programe organizate în partineriat cu organizații internaționale, programe provenite din fonduri europene, sprijinirea acțiunilor comunitare;
g)   informarea cetățenilor privind probleme de interes public;
h)  organizarea de întâlniri între cetățeni și reprezentanți ai autorităților publice;
j) dezvoltarea de programe în regim de partineriat cu autoritățile publice, mediul de afaceri, mediul academic și de cercetare, societatea civilă;
k) stabilirea de relații de colaborare cu alte organizații similare din țară și străinătate;
l) atragerea, întreținerea și educarea voluntarilor pentru implementarea împreună cu ei a activităților menționate anterior;
m) colaborarea cu autoritățile europene, naționale și locale pentru dezvoltarea de politici și implementarea lor, precum și oganizarea de proiecte în comun;
n) derularea campaniilor pe teme de interes comunitar, national, europen;
o) desfășurarea altor activități conform legislației în vigoare;
 p)  activitățile sus menționate vizează actorii relevanți ai comunității: cetățenii, instituții ale administrației locale și centrale prezente în teritoriu, instituții de educație, cultură, cercetare, mediu de afaceri pe tematici de referință precum: dezvoltarea locală, mediu, sustenabilitate, digitalizare, inovare, dreptul omului, orice altă tematică aflată în legătură cu scopul și obiectivele sale.
  Misiunea ADI „Nord-Vest Nistru”
Misiunea noastră este consolidarea capacităților administrative și tehnice ale localităților membre (Sauca, Otaci, Calarașovca, Unguri, Vălcineț) pentru a asigura cetățenilor servicii publice de înaltă calitate, o infrastructură modernă și un mediu protejat, transformând regiunea de pe malul Nistrului într-un pol de atractivitate economică și turistică prin cooperare solidară.

 Obiectivele Strategice (Pe termen lung)
A. Modernizarea Infrastructurii și Serviciilor Publice
· Managementul Integrat al Deșeurilor: Crearea unui sistem comun de colectare și transport al deșeurilor către depozite autorizate, reducând numărul gunoiștilor neautorizate din cele 5 localități.
· Extinderea Rețelelor de Apă și Canalizare: Proiectarea și construcția unor rețele interconectate, profitând de proximitatea față de sursa de apă (Nistru).
· Eficiență Energetică: Modernizarea iluminatului public pe întreg traseul ce leagă cele 5 localități prin utilizarea tehnologiilor LED și a energiei regenerabile.
B. Protecția Mediului și a Bazinului Nistrului
· Conservarea Biodiversității: Implementarea unor proiecte de ecologizare a malurilor Nistrului și protejarea resurselor naturale comune.
· Educație Ecologică: Organizarea de campanii de conștientizare pentru locuitori privind gestionarea resurselor de apă și sol
C. Dezvoltare Economică și Turism
· Traseul Turistic „Nord-Vest Nistru”: Crearea unui circuit turistic comun care să includă mănăstirea din Calarașovca, zonele de belvedere din Unguri și Vălcineț, și nodul comercial Otaci.
· Sprijin pentru Producătorii Locali: Facilitarea accesului fermierilor din aceste localități la piețe de desfacere comune și promovarea brandului regional.
D. Consolidarea Capacității Administrative
· Atragerea Fondurilor Externe: Scrierea și depunerea de proiecte comune către programe precum „Satul European”, ADR Nord sau fondurile transfrontaliere (Moldova-Ucraina/România).
Digitalizarea Serviciilor: Introducerea unor soluții digitale pentru cetățenii din cele 5 localități (ex: plata taxelor online, consultări publice digitale)

III. ORGANELE DE CONDUCERE ȘI CONTROL

10. Organele de conducere și control ale Asociației:
a)   Adunarea generală;
b)   Consiliul Asociației
c)   Comisia de cenzori;
d)   Directorul.
                               SUBCAPITOLUL 3.1 Adunarea generală
11. Adunarea generală este organul suprem de conducere al asociației, format din primarii tuturor unităților administrativ-teritoriale membre, care sunt reprezentanți de drept ai unităților administrativ- teritoriale membre, desemnați prin deciziile consiliilor locale ale acestora.
12. Adunarea generală realizează următoarele competențe exclusive:
a) aprobarea Strategiei de dezvoltare a Asociației și definirea direcțiilor prioritare        de activitate ale acesteea;
b) modificarea statutului Asociației;
c) aprobarea hotărârii privind aderarea noilor membri, precum și retragerea sau     excluderea acestora din Asociație;
d) alegerea și revocarea membrilor Consiliului Asociației și ai Comisiei de cenzori;
e) stabilirea cuantumului cotizației de membru;
f) aprobarea situațiilor financiare anuale, a rapoartelor de activitate, a rapoartelor cu privire la venituri și cheltuieli, a rapoartelor anuale ale Consiliului Asociației, ale Comisiei de cenzori și ale Directorului;
g) aprobarea bugetului, planului de activitate și planului financiar anual;
h) aprobarea vânzării, gajării sau ipotecării bunurilor aflate în proprietatea asociației, precum și aprobarea achiziționării bunurilor și a serviciilor a căror valoare de piață constituie peste 25% din valoarea activelor nete ale Asociației, conform ultimei situații financiare, sau depășește 400000 de lei;
i)      aprobarea contractării de împrumuturi, credite sau a altor angajamente financiare de către Asociație ori stabilirea unor limite pentru acestea, în funcție de interesele Asociației;
j)     adoptarea organigramei, efectivului-limită, schemei de încadrare și regulamentelor interne ale Asociației;
k)     adoptarea deciziei de reorganizare și de lichidare a Asociației;
l)    confirmarea rezultatelor concursului organizat de către Consiliu pentru ocuparea funcției de director și contabil-șef al asociației și mandatează Consiliul asociației să numească în funcțiile respective câștigătorii concursului;
m)     soluționarea oricărei alte probleme pentru care statutul cere aprobarea Adunării generale.
13. Pentru a fi valabile, hotărârile adunării generale se iau în prezența a două treimi din numărul membrilor asociației și cu majoritatea voturilor membrilor prezenți. Dacă la prima convocare cvorumul nu este îndeplinit, adunarea generală se convoacă pentru o dată ulterioară, care nu poate fi mai târziu de 15 zile calendaristice de la data   stabilită pentru prima convocare. La a doua convocare adunarea este valabil întrunită indiferent de numărul de asociați prezenți, iar hotărârile se iau cu majoritatea voturilor                                                         asociaților prezenți.
14. Pentru a fi valabile, hotărârile Adunării generale adoptate în vederea executării atribuțiilor prevăzute la p.12 lit. a), b) și k) și p. 65 subpct. b) se adoptă în prezența tuturor membrilor și cu votul favorabil a cel puțin jumătate din numărul membrilor, care reprezintă cel puțin două treimi din numărul total al populației tuturor unităților administrativ-teritoriale membre, ori a cel puțin două treimi din numărul membrilor care reprezintă cel puțin jumătate din numărul total al populației tuturor unităților administrativ-teritoriale.
15. Fiecare membru al asociației dispune de un singur vot egal în cadrul adunării         generale.
16. Adunarea generală  poate adopta hotărâri doar privind chestiunile incluse în ordinea de zi. 
Referitor la chestiunile care nu au fost incluse în ordinea de zi, Adunarea generală poate adopta hotărâri numai în cazul în care participă reprezentanții tuturor membrilor și numai în privința chestiunilor pentru care legea nu solicită un mandat special din partea consiliilor locale ale unităților administrativ-teritoriale membre ale Asociației.
17. Adunarea generală se convoacă în ședință ordinară cel puțin o dată pe an, în             baza Consiliului Asociației.
18.  Adunarea generală extraordinară a Asociației se convoacă de către consiliu:
a)  la inițiativa Consiliului Asociației;
b)  la solicitarea Comisiei de cenzori;
c)  la solicitarea unui grup de membri ai Asociației, constituit din cel puțin   1/3 din numărul total de membri. (În cazul asociațiilor constituite din două unități administrativ-teritoriale, adunarea generală extraordinară se convoacă la solicitarea oricărui membru.)
19. În cazul în care Consiliul asociației nu convoacă adunarea generală     extraordinară conform punctelor 17 și 18 din prezentul statut, aceasta se convoacă de către Comisia de cenzori sau de către Director.
20. Directorul, cu cel puțin 15 zile înainte de data desfășurării adunării generale extraordinare, anunță cu privire la aceasta, în formă scrisă, fiecare membru al asociației             și/sau publică avizul respectiv, în conformitate cu statutul și cu regulile interne de comunicare.
                                      SUBCAPITOLUL 3.2   Consiliul Asociației

21. Consiliul Asociației este organul de conducere al asociației, responsabil de  funcționarea și gestionarea acesteia și este format din 5 membri aleși din rândul reprezentanților membrilor din cadrul Adunării generale, desemnați prin vot secret.
22.   Componența consiliului asociației va asigura cât mai bine reprezentativitatea în cadrul acestui organ a tuturor membrilor Asociației, aplicându-se în acest scop, principiul reprezentării prin rotație la desemnarea candidaților care urmează să fie supuși votului adunării generale. De asemenea, un membru al Consiliului nu poate deține mai mult de 2 (două) mandate succesive. După expirarea celui de-al doilea mandat, membrul Consiliului are dreptul să fie reales pentru al treilea mandat, doar dacă între al doilea și al treilea mandat a trecut cel puțin un an. 
23.     Durata mandatului Consiliului Asociației este de 3 ani.
24. Membrul consiliului acționează în interesele Asociației și declară toate conflictele de interese apărute în exercitarea atribuțiilor sale. Conflictul de interese declarat se soluționează în conformitate cu Regulamentul cu privire la procedurile interne de declarare a conflictelor de interese, adoptat de adunarea generală.
25.     Consiliul Asociației își alege secretarul din rândul membrilor acestuia.  Secretarul asigură activitatea organizatorică a Consiliului fără a avea drept de vot. De asemenea, Consiliul alege, prin vot deschis și cu votul majorității membrilor prezenți, președintele Consiliului Asociației pe un termen de 3 ani. Președintele Consiliului Asociației este și Președintele Asociației. Acesta prezidează ședințele Consiliului Asociației și semnează deciziile aprobate. Președintele asociației este împuternicit să îndeplinească rolul de Administrator, este beneficiar efectiv și are funcția de reprezentant legal în relațiile cu Statul și instituțiile bancare până la numirea Directorului. 
26. Consiliul se convoacă la necesitate, dar nu mai rar de o dată la două luni. Consiliul se convoacă la solicitarea a cel puțin 1/3 dintre membrii acestuia sau la solicitarea directorului asociației.
27. Ședințele consiliului se consideră deliberative în cazul prezenței a cel puțin  1/2 dintre membrii consiliului, plus unul. Deciziile consiliului se adoptă prin consens, iar dacă nu se ajunge la un consens – cu votul majorității simple a membrilor prezenți.
28. La ședințele consiliului Asociației, de regulă, participă, fără drept de vot, și directorul Asociației.
29. La ședințele Consiliului se întocmește un proces-verbal, care se semnează de     către președintele ședinței și secretarul Consiliului. Procesele verbale se păstrează în conformitate cu Regulamentul intern al Asociației.
        30.     Consiliul Asociației are următoarele atribuții:
a) asigură implementarea hotărârilor adoptate de Adunarea generală,                      executarea bugetului şi a planului de activitate;
b)  monitorizează performanţele Asociaţiei;
          c)  aprobă încheierea contractelor în conformitate cu bugetul şi planul de activitate;

          d)   convoacă Adunarea generală;
          e)  selectează şi numeşte Directorul Asociaţiei;
  f) elaborează proiectul de buget, planul de activitate, raportul anual, regulamentele interne, alte acte şi le prezintă pentru aprobare adunării generale;
                 g) asigură respectarea procedurilor în activitatea Asociaţiei, conform statutului asociaţiei;
h)  asigură respectarea cerinţelor legislaţiei privind managementul financiar;
i)  decide asupra semnării de către Director a contractelor a căror valoare este egală sau depăşeşte mărimea stabilită în statutul asociaţiei, în cazul în care atribuţia respectivă nu aparţine Adunării generale conform pct.12, subpct.h) și i) din statut;
j)  exercită şi alte atribuţii ce pot fi stabilite de Adunarea generală sau stipulate în statutul asociaţiei.

                          SUBCAPITOLUL 3.3. Comisia de cenzori
31. Comisia de cenzori supraveghează activitatea financiar-economică a Aociației, fiind formată din cel puțin 3 membri aleși de adunarea eneral pe un termen de cel mult 3 ani.
32.  Membri ai comisiei nu pot fi:
a) Directorul și membrii Consiliului Asociației;
b) soțul/soția, rudele și finii Directorului și ai membrilor Consiliului până la gradul al IV-lea inclusiv;
c) persoana cu antecedente penale nestinse.
33. Atribuțiile Comisiei de cenzori se stabilesc prin regulamentul aprobat de   Adunarea generală.
34.  Asociația asigură efectuarea auditului anual al situațiilor financiare.
35. La solicitarea Comisiei de cenzori, Consiliul Asociației și Directorul prezintă   documentele privind activitatea financiar-economică a asociației.
36. Comisia de cenzori poartă răspundere față de Adunarea generală pentru    controlul managementului financiar-economic al Asociației și pentru elaborarea și prezentarea raportului anual cu privire la subiectul respectiv.
37.   Membrii Consiliului și ai Comisiei de cenzori sunt persoane cu funcții eligibile, fără a fi       angajate de asociație și fără a fi remunerate.
38. Persoanele menționate la punctul 36 au dreptul, în funcție de resursele        financiare disponibile în bugetul Asociației, la rambursarea cheltuielilor suportate în cadrul exercitării propriilor atribuții. Rambursarea cheltuielilor respective va avea loc doar după aprobarea de către Adunarea generală a cuantumului și modalității de rambursare.
39. Mandatul membrului Consiliului Asociației și al membrului Comisiei de cenzori încetează în cazul:
a)   renunțării la mandat, în formă scrisă;
b)   revocării prin hotărârea Adunării generale;
c)  decesului;
d)  pierderii unității administrativ-teritoriale pe care o reprezintă în calitate    de membru.
40. Reprezentantul unității administrativ-teritoriale membre a Asociației poate fi revocat la solicitarea acesteea. În acest caz, unitatea administrativ-teritorială respectivă trebuie să prezinte decizia consiliului local privind revocarea reprezentantului și numirea altei persoane în calitate de reprezentant al său în cadrul Asociației.
41. Membrii Consiliului Asociației și ai Comisiei de cenzori se revocă prin   hotărârea Adunării în cazul:
a)  constatării conflictului de interese nedeclarat;
b)  absenței nemotivate de la trei ședințe planificate consecutiv.
42. În cazul în care o persoană cu funcție eligibilă din cadrul Asociației este revocată de Adunarea generală, la aceeași ședință a adunării este aleasă o nouă persoană pentru funcția respectivă.

                               SUBCAPITOLUL 3.4. Directorul
43. Directorul reprezintă Asociația în relațiile cu Statul, organizațiile și instituțiile naționale/internaționale, finanțatorii, alte personae fizice și juridice. Directorul este înregistrat în calitate de conducător al Asociației în Registrul unităților de drept.
44.  Directorul are următoarele atribuții:
a)  organizează și conduce activitatea Asociației și poartă răspundere pentru realizarea sarcinilor atribuite acestuia, utilizarea conformă a mijloacelor financiare, stabilește sarcinile și atribuțiile angajaților din cadrul Asociației;
b)  asigură executarea actelor normative care reglamentează activitatea Asociației;
c)  organizează și implementează sistemul de control intern managerial în cadrul             Asociației și poartă răspundere pentru administrarea bugetului și a patrimoniului aflat în gestiune;
d)  aprobă fișele de post;
e)  propune Adunării generale spre aprobare modificarea organigramei și schemei de încadrare a asociației, în limitele mijloacelor financiare disponibile;
f) angajează și eliberează din funcție personalul Asociației în conformitate    condițiile legislației muncii;
g) coordonează elaborarea, actualizarea și implementarea planului de activitate    a Asociației;
h) coordonează realizarea proiectelor și a programelor pe care Asociația le  desfășoară;
i) emite dispoziții, instrucțiuni, încheie contracte, aprobă evidența contabilă și dările de seamă;
j) semnează dispoziții de plată, rapoarte financiare și alte documente cu   caracter fiscal și financiar;
k) aprobă, cu acordul Adunării generale, atragerea de mijloace financiare suplimentare necesare pentru       asigurarea activității Asociației;
l) asigură ținerea registrelor de evidență în procesul de activitate a Asociației;
m) aplică sancțiuni disciplinare în conformitate cu legislația;
n) organizează activitatea de secretariat;
o) asigură editarea, publicarea și distribuirea buletinelor informative;
p) participă la elaborarea proiectului bugetului anual al Asociației;
q) asigură ținerea evidenței contabile și statistice conform ordinii stabilite de lege;
r) prezintă la solicitarea Consiliului Asociației sau Adunării generale, dări de seamă, rapoarte și note explicative privind activitatea Asociației, modul de gestionare a mijloacelor financiare, cât și informații asupra altor probleme legate de activitatea Asociației;
s) exercită alte atribuții operațional-manageriale;
t) decide asupra tuturor chestiunilor care nu constituie competența exclusivă a altor organe ale Asociației.
45. Directorul prezintă raportul de activitate în fața Consiliului Asociației și, de regulă, participă la ședințele acestuia.
46.  Directorul acționează și ia decizii independent, în limita atribuțiilor sale, prevăzute de prezentul Statut, Legea nr.17/2023 cu privire la asociațiile de dezvoltare intercomunitară, precum și de alte acte normative.
47. Funcția de director poate fi ocupată de o persoană fizică care îndeplinește cumulativ următoarele condiții:
a)  este cetățean al Republicii Moldova;
b)  deține diplomă de studii superioare de licență sau echivalentul acesteia;
c)  are experiență în administrarea unei persoane juridice și/sau în       coordonarea   proiectelor de dezvoltare;
d)   nu are antecedente penale;
e)   nu este supusă unei măsuri de ocrotire judiciare.
48. Funcția de contabil-șef poate fi ocupată de o persoană fizică care îndeplinește cumulativ următoarele condiții:
a) este cetățean al Republicii Moldova;
b) deține diplomă de studii superioare de profil economico-financiar;
c) are experiență de lucru de cel puțin 3 ani în domeniul financiar.
49. Directorul și contabilul-șef ai Asociației se numesc în funcție, pe bază de concurs, de către consiliu, după aprobarea adunării. Concursul de suplinire a funcțiilor vacante de director și contabil-șef este unul public, asigurându-se accesul la informația privind organizarea și desfășurarea acestuia. Modul de organizare și desfășurare a concursului și criteriile de selectare a candidaților se stabilesc prin regulamentul intern                         adoptat de către Adunarea generală.
50. Directorul și personalul sunt angajați în cadrul Asociației în conformitate cu legislația muncii.

IV. MEMBRII ASOCIAȚIEI.
                                     DREPTURILE ȘI OBLIGAȚIUNILE ACESTORA
51. Membri ai Asociației pot fi unitățile administrativ-teritoriale din Republica Moldova.
52. Membrii Asociației sunt egali în drepturi, indiferent de nivelul de administrație publică locală pe care îl reprezintă sau de momentul aderării.
53. Membrii asociației au următoarele drepturi:
a)  să beneficieze de informații, consultări, serviciile prestate de Asociație;
b)  să propună candidați pentru organele de conducere ale Asociației;
c)  să participe la alegerea organelor de conducere ale Asociației;
d)  să propună subiecte de discuție pentru agenda Adunării generale;
e)  să solicite și să obțină informații cu privire la activitatea Asociației, inclusiv cu privire la modalitatea de administrare a resurselor financiare;
f) să renunțe la calitatea de membru al Asociației, în conformitate cu prevederile     Legii nr.17/2023 cu privire la asociațiile de dezvoltare intercomunitară și ale prezentului Statut.
              54.  Membrii asociației au următoarele obligații:
a) să respecte prevederile statutului și ale regulamentelor interne ale asociației;
b) să achite în termen cotizațiile anuale și să-și onoreze alte obligații financiare,   în conformitate cu actele de constituire;
c) să participe și să se implice în activitatea Asociației;
d) să participe, prin reprezentanții lor, la ședințele adunării generale a Asociației.
55. Asociația poate accepta noi membri în temeiul cererii de aderare a unității administrativ-teritoriale, aprobată de către adunare. Pentru a participa la procedura de vot privind acceptarea noilor membri, reprezentanții unităților administrativ-teritoriale membre, în cadrul adunării, trebuie să dispună de mandat special, acordat, prealabil, de consiliul local respectiv.
56. Calitatea de membru al Asociației încetează în cazul retragerii sau excluderii           din Asociație.
57. Membrul Asociației se poate retrage din Asociație în baza deciziei consiliului  local al unității administrativ-teritoriale respective, notificând în acest sens Consiliul Asociației. Retragerea devine efectivă din momentul înregistrării modificărilor actelor de constituire ale Asociației la Agenția Servicii Publice și achitării                                                             tuturor plăților prevăzute la punctul 59 din statut.
58. Membrul este exclus din Asociație, la propunerea Consiliului Asociației prin hotărârea   adunării generale, în cazul refuzului de a achita cotizația de membru și alte obligații financiare, stabilite          conform statutului. 
59. Hotărârea Adunării privind excluderea unui membru din asociație poate fi contestată în conformitate cu prevederile legislației în vigoare.
60. Membrul Asociației care se retrage sau este exclus din Asociație achită:
a)  sumele necesare rambursării împrumuturilor contractate pentru finanțarea dezvoltării infrastructurii unității administrativ-teritoriale respective, de care a beneficiat în perioada în care a fost membru al Asociației, precum și cheltuielile aferente împrumuturilor menționate;
b)  sumele corespunzătoare investițiilor de care a beneficiat din programele realizate de Asociație în perioada în care a fost membru al acesteia, altele decât cele prevăzute la subpct.1;
c)  sumele prevăzute ca despăgubiri în contractul de delegare a gestiunii serviciului de gospodărie comunală, după caz.
61. Pentru încălcarea prevederilor prezentului statut sau ale regulamentelor interne ale Asociației, Adunarea generală poate decide aplicarea  sancțiunii,  sub formă de avertisment,  membrilor Asociației.
62. Pentru încălcarea prevederilor Legii nr. 17/3 2023 cu privire la asociațiile de dezvoltare intercomunitară persoanele responsabile poartă răspundere disciplinară, contravențională, sau penală, după caz.

V.  PROPRIETATEA ASOCIAȚIEI
63. Asociația poate avea în proprietate orice bunuri, cu excepția celor interzise de lege. Proprietatea Asociației este utilizată exclusiv în vederea realizării scopurilor statutare.
64. Proprietatea Asociației se formează din orice surse neinterzise de lege, inclusiv din:
a)  cotizații de membru, stabilite prin hotărârea Adunării generale;
b)  granturi și donații;
c)  fonduri publice;
d)  mijloace financiare obținute în urma desemnării procentuale.
65. Membrii nu pot transmite Asociației în proprietate sistemele publice aferente furnizării/prestării serviciilor publice, părți componente ale sistemelor respective sau alte bunuri care fac parte din domeniul public al unității administrativ-teritoriale.
66. Sistemele publice și/sau obiectele aferente serviciilor publice, realizate în comun prin programe de investiții noi implementate prin intermediul Asociației de către unitățile administrativ-teritoriale membre, devin proprietate publică a acestora, conform prevederilor Legii nr.523/1999 cu privire la proprietatea publică a unităților administrativ-teritoriale și se înregistrează în registrele    corespunzătoare, potrivit următoarelor reguli:
a)  bunurile și obiectele de infrastructură tehnico-edilitară situate exclusiv pe teritoriul unei unități administrativ-teritoriale pe care o deservesc aparțin domeniului public al acesteia;
b)  bunurile și obiectele de infrastructură tehnico-edilitară situate pe teritoriul mai multor unități administrativ-teritoriale și/sau care deservesc mai multe unități administrativ-teritoriale sunt proprietate comună a acestora, dacă Adunarea generală nu a stabilit înaintea demarării investiției o altă modalitate de repartizare a drepturilor asupra proprietății între unitățile administrativ-teritoriale. Prin hotărârea Adunării generale, adoptată în baza mandatelor speciale acordate de consiliile locale, poate fi decisă atribuirea acestor bunuri în proprietatea  doar a unui sau a câtorva membri ai Asociației.
67. Asociația poartă răspundere pentru obligațiile sale cu toate bunurile ce îi                          aparțin cu drept de proprietate.
68. Patrimoniul inițial al Asociației este de 5 000 (cinci mii) lei, constituit din contribuția în numerar și/sau în natură a membrilor, după cum urmează:
1) Comuna  Calarașovca          - 1000 lei
2) Comuna   Vălcineț               -  1000 lei
3) Orașul Otaci                         -  1000 lei                                                
4) Satul Sauca                          -   1000lei
5) Satul Unguri                         -  1000lei 
69. Patrimoniul inițial al Asociației include și dreptul de folosință gratuită, pe termen limitat, a următoarelor bunuri, aparținând domeniului public și/sau privat al unităților administrativ- teritoriale:
-Sediul Asociației va fi în orașul Otaci, strada Valeri Gaiciuc, nr.18.


VI.      SURSELE DE FINANȚARE ȘI MANAGEMENTUL
                        FINANCIAR INTERN
70. Drept surse de finanțare ale asociației pot fi:
a) cotizațiile anuale de membru;
b) donațiile și/sau granturile;
c) dobânzile la mijloacele financiare depuse de Asociație în conturi  bancare;
d) mijloacele bănești obținute de asociație pentru serviciile prestate;
e) mijloacele financiare obținute în urma desemnării procentuale;
f) alte surse neinterzise de lege.
71. Fondurile Asociației sunt administrate de către Consiliul acesteea.
72. Asociația percepe o cotizație anuală de membru pentru acoperirea costurilor fixe și a altor cheltuieli ce țin de activitatea acesteia, achitată de către membrii Asociației. 
73. Mărimea cotizației se stabilește de Adunarea general și poate fi modificată la solicitarea argumentată a Directorului, dar nu mai des de o dată pe an.
VII.   TRANSPARENȚA ACTIVITĂȚI
74.  Deciziile organelor de conducere și de control ale Asociației, rapoartele anuale, strategiile și planurile de dezvoltare, precum și alte documente și informații de interes public sunt afișate la sediul Asociației și/sau sunt publicate pe pagina web a acesteia/alte platforme de comunicare în mediul online.
75. Membrii asociației pot plasa/pe paginile web proprii documentele și informațiile privind activitatea Asociației prevăzute la punctul 74.
    76. La decizia Adunării generale, ședințele acesteea pot fi înregistrate video și/sau transmise online pe pagina web a Asociației/alte platforme de comunicare în mediul online. Desfășurarea ședinței adunării, poate avea loc cu participarea presei, dacă în acest sens, este o decizie a adunării.
 VIII.  ADOPTAREA ȘI MODIFICAREA STATUTULUI
77. Statutul Asociației se aprobă prin hotărârea Adunării de constituire, consemnată într-un proces-verbal. Statutul Asociației este semnat de către reprezentanții tuturor membrilor fondatori, indicați în deciziile respective ale autorităților reprezentative și deliberative ale unităților administrativ-teritoriale în cauză. Procesul-verbal al adunării de constituire este semnat de către președintele și secretarul adunării de constituire, aleși în cadrul ședinței respective, prin vot deschis, cu votul majorității reprezentanților fondatorilor prezenți la ședința adunării de constituire.
78.  Modificările statutului Asociației se aprobă prin hotărârea Adunării generale. Actele adiționale de modificare a Statutului vor fi semnate de reprezentanții majorității membrilor prezenți la ședință.
79.  Modificările operate în statut intră în vigoare din momentul înregistrării acestora.

IX.  REORGANIZAREA ȘI DIZOLVAREA ASOCIAȚIEI
80. Asociația se reorganizează și se dizolvă în temeiurile stabilite de Legea nr. 17/2023 cu privire la asociațiile de dezvoltare intercomunitară și de Codul civil al Republicii Moldova. Asociația nu poate fi reorganizată prin dezmembrare (divizare sau separare).
81. Asociația își încetează activitatea prin:
a) dizolvare benevolă;
b) dizolvare forțată;
c) reorganizare prin fuziune.
82. Asociația își încetează activitatea în baza deciziei Adunării generale, adoptată în condițiile stabilite de prezentul statut.
83. Dizolvarea benevolă a Asociației poate avea loc în cazul în care nu pot fi realizate scopurile statutare din lipsa fondurilor sau în cazul atingerii obiectivelor statutare propuse.
84. Asociația poate fi dizolvată forțat, prin hotărâre judecătorească, în cazurile și modul prevăzut de legislație.
85. Reorganizarea Asociației se efectuează, în condițiile legii, prin fuziune (contopire sau absorbție) cu notificarea prealabilă a creditorilor. Reorganizarea produce efecte numai după înregistrarea de stat.
86. Dizolvarea benevolă a Asociației are ca efect deschiderea procedurii de lichidare. Dizolvarea Asociației se efectuează de către Comisia de lichidare, numită de către organul, care a adoptat această decizie în conformitate cu prevederile prezentului statut, Legii nr. 17/2023 cu privire la asociațiile de dezvoltare intercomunitară și Codului civil al Republicii Moldova nr.1107/2002.
87. Persoana împuternicită prin procesul-verbal al ședinței Adunării va depune la organul înregistrării de stat o cerere cu privire la înregistrarea dizolvării Asociației și consemnării în Registrul de stat a informației respective, și va comunica datele respective membrilor comisiei de lichidare.
88. Comisia de lichidare dispune de drepturile și obligațiile care nu contravin scopului lichidării. Comisia de lichidare suspendă activitatea Asociației, încasează creanțele de la debitori, vinde activele, satisface cerințele creditorilor și repartizează activele care au rămas conform prevederilor legale și statutare.
89. Comisia de lichidare întocmește bilanțul de lichidare, în care se indică valoarea și componența activelor rămase, și îl prezintă spre aprobare organului care a decis lichidarea.
90. Bunurile rămase în urma lichidării benevole a Asociației, după stingerea creanțelor, la decizia adunării, adoptate în modul prevăzut la punctul 14 din statut, sunt distribuite între unitățile administrativ-teritoriale membre sau transmise unei alte                  asociații de dezvoltare intercomunitară. Bunurile rămase în urma lichidării nu pot fi transmise sau distribuite persoanelor fizice sau altei persoane juridice decât cele  menționate la prezentul punct.
91. Comisia de lichidare răspunde pentru daunele cauzate creditorilor în cazul în care nu și-a îndeplinit obligațiunile ce îi revin, a distribuit activele Asociației înainte de a satisface pretențiile creditorilor sau cu încălcarea legii sau statutului Asociației.
92. Comisia de lichidare poartă răspundere pentru daunele cauzate Asociației din culpa sa.                                              
X.  DISPOZIȚII FINALE
93. Prezentul Statut este guvernat de legislația Republicii Moldova. În situația în care intervin modificări ale legislației în domeniu, prezentul Statut va fi modificat în   conformitate cu noile prevederi.
94. Toate disputele născute din/sau în legătură cu acest Statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi deduse spre soluționare instanțelor judecătorești competente.
      Prezentul Statut al Asociației Nord-Vest Nistru , a fost semnat la data de          _________________în 11 (unsprezece) exemplare originale, de către fondatorii/membrii asociației:
1)  comuna Calarașovca, prin Consiliul Local  Calarașovca , cu sediul în s. Calarașovca, raionul Ocnița, reprezentat  de D-nul Papușa Vasilii, în calitate de primar, împuternicit în acest scop prin Decizia Consiliului Local  Calarașovca nr.________ din  _____________;
            2) comuna Vălcineț, prin Consiliul Local  Vălcineț, cu sediul în s. Vălcineț , raionul Ocnița, reprezentată de D-nul Grosu Alexandru, în calitate de primar, împuternicit în acest scop prin Decizia Consiliului Local Vălcineț  nr. ___ din ________________;
3) orașul Otaci, prin Consiliul Local Otaci , cu sediul în orașul Otaci, raionul Ocnița, reprezentat de D-nul Zavrodschii Dmitrii în calitate de primar, împuternicit în acest scop prin Decizia Consiliului Local Otaci  nr. ___ din ________________;
4) satul Sauca, prin Consiliul Local  Sauca , cu sediul în  satul Sauca, raionul Ocnița, reprezentat de D-na Jitari Iraida în calitate de primar, împuternicit în acest scop prin Decizia Consiliului Local  Sauca  nr. ___ din ________________;
5) satul Unguri, prin Consiliul Local Unguri, cu sediul în  satul  Unguri, raionul Ocnița, reprezentat de D-nul  Kuhari Ivan în calitate de primar, împuternicit în acest scop prin Decizia Consiliului Local Sauca  nr. ___ din ________________;

Semnatari:
            comuna Calarașovca 
            Papușa Vasilii Primar				______________________	  
                                                                                       (semnătura și ștampila)
Comuna  Vălcineț,                                                   ______________________
Grosu Alexandru, Primar					                                                                                                          (semnătura și ștampila)

        Orașul Otaci,                                                               _______________________
Zavrodschii Dmitrii, Primar	                                     (semnăturașiștampila)	                                                                                                                                                                   	
Satul Sauca
                                                                                     ___________________
Jitari Iraida, Primar					           
                                                                                       (semnătura și ștampila)
Satul Unguri                                                                 ___________________
Kuhari Ivan, Primar					                                                                                                             (semnătura și ștampila)

